**O б р а з л о ж е њ е**

 Правни основ за доношење Oдлуке о спровођењу јавног конкурса за избор директораЈавног комуналног предузећа „Паркинг-сервис“- Ниш, Јавног комуналног предузећа Дирекција за јавни превоз Града Ниша Ниш, Јавног комуналног предузећа “Медиана“ Ниш и Јавног комуналног предузећа за водовод и канализацију “Наиссус“ Ниш дефинисан је чланом 38. Закона о јавним предузећима (''Службени гласник РС'', број 15/16, 88/19 и 62/23 - други закон), који прописује да одлуку о спровођењу јавног конкурса за избор директора јавног предузећа чији је оснивач јединица локалне самоуправе доноси орган јединице локалне самоуправе надлежан за именовање директора јавног предузећа, као и чланом 37. Статута Града Ниша („Службени лист Града Ниша“, број 88/08, 143/16 и 18/19) који прописује да Скупштина града Ниша именује и разрешава директоре јавних предузећа и јавно комуналних предузећа чији је оснивач Град.

 У складу са наведеним одредбама и оснивачким актима јавних и јавно комуналних предузећа, Одлуку о спровођењу јавног конкурса за избор директора предузећа доноси Скупштина Града, на предлог Градског већа.

Конкурс за избор директора спроводи Комисија за спровођење конкурса за избор директора јавних и јавних комуналних предузећа, у складу са одредбама Закона о јавним предузећима, Уредбом о мерилима за именовање директора јавног предузећа („Службени гласник РС”, бр. 65/16) и Одлуком о спровођењу jавног конкурса за избор директора Јавног комуналног предузећа „Паркинг-сервис“- Ниш, Јавног комуналног предузећа Дирекција за јавни превоз Града Ниша Ниш, Јавног комуналног предузећа „Медиана“ Ниш и Јавног комуналног предузећа за водовод и канализацију “Наиссус“ Ниш.

Након спроведеног конкурса, Комисија саставља ранг листу са највише три кандидата која су са најбољим резултатом испунила мерила за избор директора и исту доставља Градском већу Града Ниша, које припрема предлог акта о именовању првог кандидата са ранг листе и доставља га, ради усвајања, Скупштини Града Ниша.

На основу спроведеног јавног конкурса, на предлог Градског већа, Скупштина Града именује директора предузећа.

У складу са чланом 37. Закона о јавним предузећима оглас за избор директора јавног предузећа објављује се у ''Службеном гласнику Републике Србије'' , у гласилу јединице локалне самоуправе, у најмање једним дневним новинама које се дистрибуирају на целој територији Републике Србије, као и на интернет страници јединице локалне самоуправе.

Имајући у виду наведено, као и надлежност Градске управе за комуналне делатности, послове инспекције и комуналне милиције прописану одредбама Одлуке о градским управама Града Ниша ("Службени лист Града Ниша", бр. 134/24), израђен је нацрт Одлуке о спровођењу јавног конкурса за избор директора Јавног комуналног предузећа „Паркинг-сервис“- Ниш, Јавног комуналног предузећа Дирекција за јавни превоз Града Ниша Ниш, Јавног комуналног предузећа „Медиана“ Ниш и Јавног комуналног предузећа за водовод и канализацију “Наиссус“ Ниш.

Градско веће Града Ниша утврдило је предлог Одлуке о спровођењу јавног конкурса за избор директора Јавног комуналног предузећа „Паркинг-сервис“- Ниш, Јавног комуналног предузећа Дирекција за јавни превоз Града Ниша Ниш, Јавног комуналног предузећа „Медиана“ Ниш и Јавног комуналног предузећа за водовод и канализацију “Наиссус“ Ниш и упутило Скупштини Града Ниша на усвајање.